Botevgrad.com :: Зала "Универсиада" е обявена за продан за 15.6 млн лева (Новини, Спорт)
Зала "Универсиада" е обявена за продан за 15.6 млн лева
Зала "Универсиада" е обявена за публична продан за малко над 15.6 млн. лева. Обявата е публикувана от частния съдебен изпълнител Стоян Якимов.
Едноличен собственик на дружеството "Универсиада" ЕАД е "Велдер Билд" ЕАД, което има задължения към Корпоративна търговска банка (КТБ) за 8.5 млн. лева, се вижда от доклада за некоректните длъжници, публикуван на сайта на банката през 2017 г. "Велдер билд" беше част от бизнес групата "Велдер", която се управляваше от Иван Джиджев.
Папазов каза пред "Дневник", че това е нормална процедура и той няма притеснения като треньор на "Левски Лукойл". По думите му клубът няма нищо общо със запора, свързан с отношения от времето на КТБ.
"В момента собственик е банката. Залата категорично ще запази статута си и ще се ползва за спорт", заяви Папазов. По думите му след определянето на купувача ръководството на "Левски Лукойл" ще започне разговори с него в търсене на споразумение за ползване на съоръжението.
"Универсиада" е със застроена площ от 4130 кв.м. и включва три зали, десет кабинета, радиокабина, осветителна кабина, три коментаторски кабини и четири стаи - съблекални, както и машини и оборудване.
На 28 ноември 2008 г. държавата продава тайно зала "Универсиада" за 9.5 млн. лв. на "Велдер билд". Тогава за сделката се разбира случайно, след като Данаил Димов, изпълнителен директор на "Национална спортна база" (НСБ) по това време, между другото споменава, че със средствата от продажбата на "Универсиада" ще се финансират ремонтите на други спортни бази.
Тогава имотни специалисти коментират, че цената на продажбата е много ниска.
Димов казва в интервю за "Дневник": "Ние не продадохме зала "Универсиада", а 50% от акциите на дружеството, което управлява и стопанисва". "Трябваше да инвестираме 2 млн. лв. в дружеството "Универсиада", за да можем да си платим задълженията и то да продължи да функционира. Ние не разполагахме с тези пари. А и да ги имахме, според мен не е целесъобразно да ги наливаме там, защото след две години щяхме да сме в същото положение. Водихме преговори с частния партньор. Той пък не беше съгласен едностранно да налива пари. Така се стигна до това решение", заяви тогава той.
Две от дружествата от групата "Велдер Билд" ЕАД също са били длъжници на КТБ - "Велдер пропъртис" с 26.1 млн. лева и "Велдер - БГ" АД с кредити за общо 9 млн. лева. Джиджев е излязъл и от трите дружества през 2015 г., като "Велдер пропъртис" скоро след това е обявено в несъстоятелност заради задължения към КТБ, се вижда от Търговския регистър. Джиждев беше част от управлението на футболния клуб "Ботев" (Пловдив), докато собственик на клуба беше банкерът Цветан Василев.
През май 2017 г. в "Универсиада" се проведе общото събрание на прокурорите, на което се избраха кандидатите за нови членове на Висшия съдебен съвет.
зала универсиада обявена за продан 15.6 млн лева
Дата: 11.06.2018, 19:23
И около 17 декара терен, апетитна хапка. Ясен е купувача от сега... Пък и дори цената да падне още...
Още когато се създаде ГМО то написах,да гледате внимателно какво се случва със Универияда .Със благословията на ГЕРБ и БСП защо ли.;
Ще има търг. Нищо че всички знаят кой ще я купи!
Правешките АЙДУЦИ и Боклуци
Той Ти-Ти бил само треньор
Закривай и отборчето и универсиада и без това са изкуствени
наистина жалко за българският баскетбол.
Мога ли да попитам botevgrad.com и по-скоро редактора на спортната секция защо не споменахте нищо относно желаните промени в НБЛ при положение че нашият клуб също е от кубовете които искат отделянето на НБЛ от БФБ.
Истината започва да лъсва. Та то всичко било наредено още миналата година.
Кога ще ни информирате какво стана с жалбата за проявения расизъм от лумпените на Левски-Лукойл.Вярно ли е,че мълчанието вече е откупено.
раздела е потънал в мълчание за мъжкият отбор, след края на сезона.
Наистина какво става, имаме ли отговор от ФИБА?
А има ли въобще пусната жалба или си остана само заканата?
Някой знае ли дали Левски Лукойл си платиха глобите общо 20000 лв са всички простотии които сътвориха във финалната серия?
щом подават документи за шл, нещата са ясни. Щеше да е хубаво да има някой "заинтересован" в този сайт който да ни държи в течение на нещата. То май по-добре да се информираме от фб